રવિવારે વડાપ્રધાન નરેન્દ્ર મોદી અબુ ધાબીમાં નિર્માણ પામનારા યુએઈના પ્રથમ હિંદુ મંદિર બીએપીએસ સ્વામીનારાયણ મંદિરનું ભૂમિપૂજન કરવાના છે. આ પ્રસંગે હાજરી આપવા પહોંચેલા વડાપ્રધાન નરેન્દ્ર મોદીના સ્વાગતમાં દુબઈમાં આવેલી દુનિયાની સૌથી ઊંચી ઇમારત બુર્જ ખલીફા પર ત્રિરંગાના રંગે રંગતી લાઇટિંગ કરવામાં આવ્યું હતું. દુબઈમાં હાલમાં જ ખુલ્લી મુકાયેલી વિશ્વની સૌથી મોટી ફોટોફ્રેમ ઉપર પણ ત્રિરંગાના રંગની લાઇટિંગ કરવામાં આવી હતી.